"5. DITLHANGWA TSE DIKHUTSHWANE TSA TIRISANO TSA PUOTLALELETSO YA NTLHA LE YA BOBEDI. Ditlhangwa tsa tirisano ke ditlhangwa tsa tlhaeletsano tse di farologaneng go ya ka diteng sebopego le mokgwa o di kwalwang ka ona, mme di tshwere melaetsa e e totileng sengwe se se rileng. Boleele jwa ditlhangwa tse go ya ka palo ya mafoko: Maemo a puo Mophato wa 10 Mophato wa 11 Mophato wa 12 Puo tlaleletso ya ntlha 80 - 100 80- 100 80 - 100 Puo tlaleleltso ya 50 - 70 50 - 70 50 - 70 bobedi 5.1 PAPATSO/PHASALATSO Dintlhathuto Papatso ke mokgwa o bagwebi ba o dirisang go itsise ka dikungo tsa bona gore bareki ba tle ba tsiboge ka tshwanelo. 5.1.1 Diponagalo Fa o kwala papatso/phasalatso, tlhokomela dintlha tse di latelang: • Mophasalatsi a ka dirisa dikuranta, dimakaseni, seyalemoya, thelebišene go lemosa babuisi ka ga tsona. • Go dilo di le dintsi tse di ka phasaladiwang jaaka, phatlhatiro, kgwebo le tse dingwe. • Mophasalatsi o tshwanetse go ngoka le go tsibosa babuisi ka go dirisa mokwalo o o bonalang e bile o buisega sentle. • A bontshe dinomoro tsa mogala le lefelo le sebapatswa se ka fitlhelwang kwa go lona ka tlhagisa leina la lebentlele le tlhotlhwa mo papatsong ya dijo kana didiriswa fa e le gore papatso e dirwa ke lebentlele le le rileng. • Papatso ya maemo a a kwa godimo, e e atlegang e tshwanetse go dira dilo tse di latelang: o Go ngoka kgatlhego ya mmuisi o E boloke kgatlhego eo o E bake keletso ya go rua kungo kgotsa tirelo eo o E dire gore mmuisi tota a ye go reka kgotsa a dirise kungo kgotsa tirelo eo. Gakologelwa!! 63"